ΧΑ και Σιωνισµός 


Διευκρινίζοντας συγκεκριμένες διαπιστώσεις, πρέπει καταρχάς να εξηγήσω ότι ο "σιωνισμός" εδώ αναφέρεται µε την πραγματική του έννοια, 
και όχι την συγκεχυμένη "έννοια" που του δίνει ο ακροδεξιός-πατριωτικός-φασιστικός χώρος, που στην πραγματικότητα δεν ξέρουν καν για 
ποιο πράγμα μιλάνε. Ο σιωνισµός είναι µια έννοια καθαρά εθνική, και μάλιστα βαθιά εθνικιστική. Είναι η προσπάθεια του ισραηλινού κράτους 
να κυριαρχήσει σε µια συγκεκριµένη περιοχή υποτάσσοντας τους γύρω λαούς. Ως τέτοια, στηρίζεται από το εγχώριο κεφάλαιο και τους 
εκµεταλλευτές, που τον χρησιμοποιούν για να πλουτίσουν σε βάρος των καταπιεσµένων. Έτσι, από εδώ και πέρα η αναφορά στον σιωνισµό θα 
εννοεί τον εθνικό σιωνισµό, και όχι τον "διεθνή σιωνισµό" που επικαλείται το φασισταριό, γιατί απλά κάτι τέτοιο δεν υπάρχει, όπως δεν 
µπορεί να υπάρξει καμιά διεθνής µορφή εθνικισμού. Με αυτά τα δεδοµένα, κάθε αναρχικός, κάθε κομμουνιστής, γενικά κάθε σκεπτόμενος 
άνθρωπος που παλεύει για την κοινωνική ελευθερία, είναι εξ ορισμού ενάντια στο σιωνισµό, όπως είναι ενάντια στον παντουρανισµό, ενάντια 
στην ελληνική µεγάλη ιδέα, και γενικά ενάντια σε κάθε µορφή εθνικισμού και ταξικής διάκρισης που βολεύει τα αφεντικά. 


Ένας εθνικιστής από την άλλη, έχει εντελώς διαφορετικό τρόπο σκέψης. Για αυτόν υπάρχουν "καλοί" και "κακοί" εθνικισµοί, ανάλογα µε τις 
ιδεολογικές διαφορές και κυρίως ανάλογα µε το πόσο µπορεί ένας εθνικισμός να βλάψει την εθνική ακεραιότητα του "δικού µας" έθνους. 
Βέβαια αυτό πολλές φορές δεν ισχύει, γιατί οι φασίστες είτε από ιδεολογική ανεπάρκεια είτε από φυσική ηλιθιότητα, δεν ξεχωρίζουν τις 
διαφορές μεταξύ αντιπάλων εθνικιστικών κινημάτων που βρίσκονται "μακριά". Παράδειγμα αποτελεί η στάση της χρυσής αυγής και του 
μαύρου κρίνου που κατά καιρούς έχουν εκφράσει υποστήριξη και για τον Σαντάμ και για τον Χομεῖνί, αγνοώντας τις μεταξύ τους τεράστιες 
ιδεολογικές διαφορές και τον πόλεμο Ιράν-Ιράκ, ή όντας απλά ηλίθιοι για να µην µπορούν να καταλάβουν ότι δεν μπορείς να είσαι και µε τον 
έναν και µε τον άλλο ταυτόχρονα. 


Στο θέµα των εβραίων, η χρυσή αυγή αυτοχαρακτηριζόµενη ως εθνικοσοσιαλιστική κίνηση, πρεσβεύει τον στείρο αντισημιτισμό, που 
συνεπάγεται την επίρριψη ευθυνών σε έναν ολόκληρο λαό για τις επιλογές των αφεντικών του. Ο ναζιστικός αντισημιτισμός είναι ένα από τα 
χειρότερα δημιουργήματα του καπιταλιστικού συστήµατος, µιας και στοχοποιεί έναν λαό ως "εχθρό" αποπροσανατολίζοντας τους 
ανθρώπους από τον πραγµατικό εχθρό, τους καταπιεστές. Σε αυτό λοιπόν το μόρφωμα πιστεύει και η χρυσή αυγή. Ποια είναι όµως η αλήθεια; 


Η χρυσή αυγή, όπως και ο Πλεύρης, είχαν οικονομικές σχέσεις µε τον Βαβύλη (πράκτορα του ισραηλινού κράτους εκτός των άλλων). 
Σύνδεσμος χρυσής αυγής-Βαβύλη, ο Ηλίας Παναγιώταρος (µε το μαγαζί δίπλα στη ΓΑΔΑ) και η Θεώνη Παξινοπούλου, αδερφή του ακροδεξιού 
άλλοτε παρακρατικού βομβιστή Λογγίνου Παξινόπουλου, έµπιστη του Βαβύλη µε σχέσεις (όπως και ο αδερφός της) µε το Μιχαλολιάκο. Η 
χρυσή αυγή (όπως και ο Πλεύρης) εισέπραξε τεράστια χρηματικά ποσά από τις συναλλαγές του Βαβύλη µε το ισραηλινό κράτος, "τον 
επάρατο σιωνισµό" δηλαδή, κάτι που η επίσημη χ.α. έχει αποσιωπήσει έκτοτε. 


Τι γίνεται όµως όταν δύο αντίπαλοι εθνικισµοί συγκρούονται; Κάποιος, ίσως αφελής, θα πίστευε ότι η χρυσή αυγή σαν "εθνικοσοσιαλιστική" 
οργάνωση, θα τασσόταν εναντίον του εβραϊκού κράτους. Πάλι όµως η αλήθεια έχει αλλιώς. Κατά την δολοφονική επίθεση του ισραηλινού 
τροµο-κράτους στους ανθρωπιστές επιβάτες του "Μαβί Μαρμαρά" και την επακόλουθη κρίση, η χρυσή αυγή μίλησε για "επεκτατική 
προσπάθεια της Τουρκίας στη Μεσόγειο" ουσιαστικά βγάζοντας λάδι τα σιωνιστικά εγκλήματα. 


Το γαϊτανάκι όµως δε σταματάει εκεί. Ο αδερφός του αρχηγού της χ.α. Νίκου Μιχαλολιάκου, σαν διοικητής του 4ου σώματος στρατού και 
μέλος της ΕΥΠ, ήταν εμπλεκόμενος στην υπόθεση παράδοσης του Οτσαλάν, προσέξτε, όχι µε την άφιξη του Οτσαλάν στην Ελλάδα, αλλά µε 
την παράδοση του Οτσαλάν στους τούρκους (ΕΥΠ, Μοςςαά, 6ΙΑ, ΜΙΤ). Επίσης, η ιδιωτική φρουρά του Μιχαλολιάκου έχει συμμετάσχει σε 
εκπαιδευτικά σεμινάρια προστασίας ΝΙΡ στο Ισραήλ, µαζί µε εν εν ενεργεία µπάτσους που υπηρετούν σε σχετική υπηρεσία και φρουρούν εκτός 
των άλλων τον Παπανδρέου και σήµερα τον Παπαδήμο. 


Βλέπουμε λοιπόν ποιοί είναι οι εκφραστές του "αντισημιτισμού" (όχι αντισιωνισµού) που ενώ επιφανειακά είναι ενάντιοι σε κάθε τι το 
εβραϊκό, στην πραγματικότητα κάνουν μπίζνες µε τα μεγάλα κεφάλια των εβραίων, που δε διαφέρουν σε τίποτα από τους απανταχού της γης 
εκµεταλλευτές. 


Φασίστες και αφεντικά έχουν παντού την ίδια μούρη. 

